alexandrainst/scandi-wiki huggingface dataset:
And Your Bird Can Sing

«And Your Bird Can Sing» er ein song av den engelske rockegruppa The Beatles, og vart første gong gjeven ut på albumet Revolver i 1966. Songen vart skriven av John Lennon, men er på sedvanleg vis tilskriven Lennon/McCartney. Arbeidstittelen på songen var «You Don't Get Me».

Teksten, med tilsynelatande gåtefulle referansar til grøne fuglar, kjære eigendelar og sju underverk, kan kanskje vere ein psykedelisk inspirert visjon av røynda. 

Lennon har seinare referert til songen som «skrekkeleg» og «eit venstrehandsarbeid» og kalla han «ei tom eske med flott innpakkingspapir». I eit stort intervju med magasinet Playboy uttalte Lennon kort før han døydde at han sjølv vurderte denne songen som sin dårlegaste nokon gong, med unntak av «Dig a Pony».

Innspelinga har den same særeigne gitarlyden som pregar resten av Revolver, og vert innleia med ein karakteristisk tostemt gitarintro spelt av George Harrison og Paul McCartney. Innspelinga vart gjort den 26. april 1966.

Medverkande
 John Lennon – solovokal, rytmegitar, klapping
 Paul McCartney – harmonivokal, bass, sologitar, klapping
 George Harrison – harmonivokal, sologitar, klapping
 Ringo Starr – trommer, tamburin, klapping
Personell per Ian McDonald, bortsett frå der andre nemnde.

Kjelder 
 Denne artikkelen bygger på «And Your Bird Can Sing» frå , den 15. desember 2008. 
  oppgav desse kjeldene: 
 Turner, Steve. A Hard Day’s Write: The Stories Behind Every Beatles’ Song, Harper, New York: 1994

Bakgrunnsstoff 
 Alan W. Pollack om «And Your Bird Can Sing»

Songar frå 1966
The Beatles-songar
Songar produserte av George Martin
Songar skrivne av Lennon–McCartney
The Jam-songar
The Flamin' Groovies-songar
Deep Sky Exploration

Deep Sky Exploration (DSE), er ei astronomiforeining med tilhaldsstad i Vestfold. Ho blei stifta 1. mai 1978. Foreininga er open for alle med interesse for astronomi og romfart.

DSE har eit breitt medlemstilbod med eige medlemsblad, Astro Rapport. I tillegg har foreininga eiget observatorium som er tilgjengeleg for medlemer og grupper som skoleklassar og liknande. Foreininga held jamlege møter med foredrag om aktuelle emne.

Bakgrunnsstoff 
Deep Sky Exploration

Astronomi
Norske organisasjonar
Skipingar i 1978
Verdas lengste skihopp

Nedanfor følgjer ei liste over verdas lengste skihopp. Dei som er markert med stjerne (*) var verdsrekordar då hoppa blei gjennomførte. Dei som er markert med feit er nåverande nasjonale rekordar. Lista viser berre gyldige hopp, det vil seie at hopparen klarte å landa utan å falla. Janne Ahonen hoppa 240 meter in 2005, men fall, og fekk derfor ikkje verdsrekorden. Nesten alle hoppa skjedde i Letalnica i den slovenske byen Planica. Det lengste skihoppet i ein annan hoppbakke er Roar Ljøkelsøy sitt 223-meter-lange hopp i Heini Klopfer-bakken i Oberstdorf i Tyskland i 2004.

Verdsrekordar i skyflyging

Menn

Den første skiflygingsbakken i Planica vart teken i bruk i 1934 og fekk navnet Velikanka («Storbakken»). Han vart i 1969 erstatta av ein ny skiflygingsbakke som overtok Velikanka-namnet. Den gamle bakken vart då kalla Bloudkova velikanka, «Bloudeks storbakke», etter bakkekonstruktøren Stanko Bloudek. Den nye skiflygingsbakken, som framleis er i bruk, vart føre VM i skiflyging 2004 omdøypt til Letalnica bratov Gorišek («Skiflygingsbakken Brørne Gorišek», etter bakkekonstruktørbrørne Lado og Janez Gorišek), og vert vanlegvis berre kalla Letalnica.

Storbakken i Revelstoke heitte opphavleg Big Hill («Storbakken»), men vart kalla Suicide Hill («Sjølvmordsbakken») frå 1931. Han fekk namnet Nels Nelsen Hill i 1948.

Sjå òg 
 Skiflyging

Kjelder

Skihopping
Rekordar
David Cameron

David William Donald Cameron () er tidlegare statsminister i Storbritannia og partileiar for Det konservative partiet i Storbritannia. Han vart statsminister 11. mai 2010 og gjekk av etter folkerøystinga om EU-medlemskap den 13. juli 2016.

I parlamentet representerte han valkrinsen Witney (frå 2001). Han blei medlem av det konservative skuggekabinettet i september 2004. Den 29. september 2005 kunngjorde han at han stilte som kandidat til å bli partileiar for det konservative partiet.

Cameron er utdanna ved den prestisjetunge privatskolen Eton College og ved Universitetet i Oxford, der han studerte statsvitskap, filosofi og økonomi. Før han blei vald inn i det britiske parlamentet som medlem for Witney, arbeidde han med PR i medieselskapet Carlton Communications. Tidlegare har han òg arbeidd som politisk rådgjevar for finansminister Norman Lamont og innanriksminister Michael Howard i John Major si konservative regjering (1992-1997).

I løpet av perioden sin som partileiar førte Cameron Det konservative partiet mot sentrum i britisk politikk, og dette var noko av grunnlaget for den framgangen partiet fekk ved parlamentsvalet i 2010.

Cameron er gift med Samantha Sheffield (fødd 1971) og har to born, fødde i 2004 og 2006.

Kjelder 

 Denne artikkelen bygger på «David Cameron» frå , den 15. desember 2008.

Bakgrunnsstoff 

Britiske statsministrar
Tom Colbjørnsen

Tom Colbjørnsen () er rektor ved Handelshøyskolen BI i Oslo frå 1. august 2006.

Colbjørnsen er fødd i Oslo. Han er utdanna siviløkonom frå Norges Handelshøyskole og som cand. polit. med sosiologi som hovudfag frå Universitetet i Bergen. Han har doktorgraden sin (dr. philos.) frå 1984 på eit arbeid om ulikskap i arbeidsmarknaden.

Tom Colbjørnsen har vore professor i organisasjon og leiing ved Norges Handelshøyskole (NHH), dekan for NHH si executiveutdanning og professor i organisasjon og leiing ved Institutt for strategi og leiing på Norges Handelshøyskole.

Verkliste 
 Reisen til markedet (1995)
 Norske ledere i omskiftelige tider (2001)
 Fleksibilitet og forutsigbarhet (2003)
 Arbeid og organisasjoner i endring (2003)
 Ledere og lederskap (2004)
 Modernisering og fornyelse i staten (2005)

Bakgrunnsstoff

Kjelde 
 Denne artikkelen bygger på «Tom Colbjørnsen» frå , den 15. desember 2008. 
 

Norske akademikarar
Handelshøyskolen BI
Vitskapsfolk frå Oslo
Intoleranse

Intoleranse er eit ord av latinsk opphav som viser til det å ikkje tola noko. Det kan brukast i ulike samanhengar, men for seg sjølv viser det gjerne til at ein person eller ei gruppe ikkje «toler» visse andre personar, levemåtar eller livssyn. Intoleranse kan føra til alt frå ei avvisande haldning frå ein enkeltperson, til trakassering og undertrykking frå majoriteten i eit samfunn.

Intoleranse kan vera eit produkt av ein samfunnsmessig struktur bygd opp etter eit slags kollektivistisk prinsipp, 
der «me» får eit samhald gjennom å definera vekk «dei andre», men kan også vera personleg og psykisk betinga. 

Intolerante samfunn kan vera sterkt regelstyrte, etter forordningar bestemt av den herskande politiske leiinga. Klassiske døme på intolerante samfunn er nazismen på 1930- og 1940-talet og det engelske protektoratet 1653–1659.

Det motsette av sosial intoleranse er toleranse eller liberalitet (frisinn og fordomsløyse).

Andre tydingar
Ordet kan og visa til kroppsleg intoleranse mot ulike stoff, kjend som allergi, eller mekanisk intoleranse, der eit avvik frå ein gjeven storleik som mekanismen er intolerant mot vil føra til mekanisk samanbrot.

Diskriminering
Samfunnspsykologi
Allergologi
John Major

John Major () er ein britisk politikar. Han var britisk premierminister (statsminister) frå 1990 til 1997 for dei konservative og har tidlegare også vore utanriksminister og finansminister.

Major blei tildelt Order of the Companions of Honour i 1999 og Knight Companion of the Most Noble Order of the Garter i 2005

Kjelder 
 Denne artikkelen bygger på «John Major» frå , den 15. desember 2008. 
 

Britiske konservative politikarar
Britiske statsministrar
Dekk

Eit dekk er ein del av hjulet på bilar, motorsyklar og mange andre køyretøy. Det er den sirkelforma delen som er montert rundt ein felg. Dekk er som regel pneumatiske gummiblandingar, men kan også vere kompakte dekk av metall som jern, stål og liknande.

Samferdsle
Europameisterskapen i handball for kvinner

Handball-EM for kvinner har vore arrangert annakvart år sidan 1994.

Resultatar

Medaljestatistikk 1994-2016

Bakgrunnsstoff 
 Det europeiske handballforbundets heimeside

Handball
Handball-EM

de:Handball-Europameisterschaft
sh:Europsko rukometno prvenstvo
Kabel

For kabel i meininga ståltau, sjå Ståltau.
Kabel er ein bunt med elektriske leiarar som vert nytta for å overføra elektrisk energi eller for overføring av informasjon i form av elektriske signal. Signalkabel kan nytta elektriske eller optiske leiarar, eller ein kombinasjon.

Nemninga kabel'' vert òg nytta om tau tvinna av ståltrådar, som til dømes slik kablar, ståltau, som held oppe hengjebruer, som vert nytta til å drege vognene på kabelbaner, vert nytta i heisekraner og mykje meir. Slike kablar vert elles kalla vaierar (frå engelsk: wire).

Geometri 
Elektriske kablar kan ha svært ulik utforming, avhengig av bandbreidd, effektnivå, standardar, bruksområde og så vidare. Nokre vanlege geometriar:
 Parkabel
 Tvinna parkabel
 Flatkabel (fleirleiarkabel)
 Koaksialkabel

Isolasjonsmateriale 
Isolasjonsmaterialet i ein kabel er med på å bestemma parametre som induktans og kapasitans og difor òg fasehastigheit og bandbreidd.

Kabeltypar

Signalkabel

Skjerming

Effektkabel

Sjå òg 
 Elektromagnetisme
 Optisk fiber
 Datanett
 Radiokommunikasjon
 EMC

Kabel
Damptraktor

Damptraktor er ein dampdriven traktor og føregangaren til traktorar med motorar med innvendig forbrenning. Til skilnad frå sjølvkøyrande lokomobilar, som var laga for å trekkja andre maskinar via ei reimskive, var damptraktorane laga for å trekkje reiskap etter seg. Innan europeisk jordbruk avrt det nytta så godt som berre lokomobilar, medan damptraktorar, som trekte reiskapen etter seg, vart nytta til pløying på dei Nord-Amerikanske prærien. Europeiske damptraktorar vart i noko mon nytta for transport etter veg.

Trekkmaskinar innan jordbruket 

Innan Nord-Amerikamskt jordbruk vart damptraktorane fyrst og fremst nytta til å pløya opp prærien, som hadde ei tjukk tørr berekraftig grasmatte der traktorane ikkje køyrde seg fast så lett. Damptraktorane kunne difor dra plogen etter seg og ein slapp arbeidet med ståltau og utplassering av jordanker, som var vanleg i fuktigare klimaet i Europa. Dei tunge traktorane var saktegåande men hadde stor trekkraft og det vart nytta slepeplogar med opp til 12 og nokre gongar 14 skjer. At traktorane var tunge å manøvrera var ikkje så farlig på prærien, der det var flatt og dei kunne køyra på kilometervis før dei laut snu. Men damptraktorar vart òg nytta til å driva maskinar via reimskiva, så dei same maskinane som vart nytta til pløing kunne gjera teneste for å driva treskjeverk, kverner, osb.

Trekkmaskinar for vegtransport 

Damptraktorar vart òg nytta for å trekkja tung last etter vegen, både lokalt og over lengre avstandar. Spesielt i Storbritannia var denne forma for transport utbreidd. Lasta kunne vera trevirke, jordbruksprodukt, kol, råvarer som stål og stein, ferdige produkt som maskinar, murstein osb. Vegane på 1800-talet var ikkje så gode, men farten var låg. Det vart nytta firehjuls tilhengarar og ein damptraktor drog ofte fleire tilhengarar. Det var ofte eit problem at bruer braut saman når ein damptraktor med tilhengar passerte.

Galleri

Tivolitraktorar 

I Storbritannia vart damptraktorar i stort mon nytta av reisande tivoli, for å trekkja bustadvogner og tilhengarar med utstyr. Tivolitraktorane var som oftast måla i skarpe farger og utstyrte med ymse krimskrams og var ein del av attraksjonen til tivoliet. Dei vart òg nytta til å driva ein dynamo, slik at tivoliet hadde tilgang til elektrisk ljos. Nokre tivolitraktorar var utstyrte med vinsjdriven kran, som vart nytta til å reisa store telt og sirkushjul. Tivolitraktorar hadde minst like mykje til felles med lokomobilar som med damptraktorar.

Referansar

Sjå òg 
 Damptraktorprodusentar
 Dampmaskin
 Lokomobil
 Traktor
 Damplastebil

Traktorar
Dampmaskinar
Dampkøyretøy
Dampdrift
Heikki Kovalainen

Heikki Kovalainen () er ein finsk formel 1 førar som køyrer for laget Mclaren-Mercedes

Kovalainen vart tidleg i karrieren støtta av Renault sitt førarutviklingsprogram, der han vann World Series by Nissan-meisterskapet og kom på andreplass i GP2-serien. Deretter signerte han kontrakt med Renault som fulltids testsjåfør for Renault F1 føre 2006-sesongen. Renault vart verdsmeister dette året. Året etter fekk han rolla som andreførar. Sesongen starta dårleg for Kovalainen, men han hamna på andreplass under Japan Grand Prix, då det stod igjen 2 løp den sesongen. Då sesongen var ferdig hadde Kovalainen slått teamkollega Giancarlo Fisichella, som på papiret skulle vere ein betre sjåfør. 

Før 2008 sesongen, gjekk Kovailainen over til Mclaren. Der vart han andreførar etter teamkollega Lewis Hamilton. Denne sesongen hamna Kovalainen i pole position ved Silverstone og fekk sin første siger under Ungarn Grand Prix. Kovalainen hamna på pallen tre gonger denne sesongen og enda på ein sjuandeplass i førarmeisterskapet.

Formel 1-førarar
Finske motorsportutøvarar
Julespel

For julespel i tydinga juleleikar, sjå juletrefest
Julespel er skodespel framførte i samband med jul. Dei kan ha innhald frå juleevangeliet eller vera knytte til jul på andre måtar. Det er vanleg for skuleungar og andre amatørgrupper å framføra julespel, men dei kan også setjast opp på profesjonelle teater.

Historie
Forteljingar frå Nytestatmentet er blitt framførte i kyrkjesamanheng sidan mellomalderen. Den heilage Frans av Assisi er kjend for å ha halde midnattsmesse julaftan 1223 i Greccio framfor ein julekrybbe med levande dyr, noko som er blitt kalla det første julespelet. 

I ulike land flytta skodespela ut av kyrkja, til dømes som gjetarspel (pastorelas) i Spania eller som dokketeater i Belgia. Medan gjetarspela, som skildrar gjetarane si ferd til det nyfødde jesusbarnet, gjekk av moten i Spania, er dei blitt vidareutvikla med apokryfe og anakronistiske hendingar, klovning og lokale tradisjonar i Latin-Amerika. Samstundes finn ein døme på at det framleis blir halde julespel i kyrkja, som i den tyske barnemessa Weihnachtsgeschichte på julaftan.

Julespel er ofte ein del av juleavsluttinga ved mange skular. Medan skodespelet i mange høve har vore eit krybbespel, er det i nyare tider også blitt vanleg å setja opp eit anna stykke knytt til jula. Denne tendensen er blitt kontroversiell i Storbritannia, der han er blitt sett i samanheng med ein auke i ikkje-kristne elevar, og nokre kommentatorar ser på han som eit trugsmål mot britisk kultur.

Kjende julespel
 Putti Plutti Pott
 Reisen til Julestjernen

Sjå og
Julebukk
Julefilm

Kjelder
Denne artikkelen bygger på «Nativity play» frå ,  den 16. desember 2008.

Fotnotar

hu:Betlehemezés
sk:Jasličkár
Stirling Moss

Sir Stirling Craufurd Moss () er ein tidlegare motorsportførar frå England. Han er sonen til Indy 500 deltakaren Alfred E. Moss og bror til Pat Moss, den kvinnelege rallyføraren som gifta seg med svensken Erik Carlsson. Moss var ein allsidig førar som konkurrerte i ei rekkje billøp, som inkludert formel 1. Han vann ei rekkje billøp, men vann aldri meisterskapet.

Stirling Moss køyrde i bilar som Maserati, Vanwall, Cooper, og Lotus, i tillegg til Mercedes-Benz Han føretrekte helst britiske bilar.
"Better to lose honorably in a British car than win in a foreign one" skal han ha sagt. 
 
I 1961 vart han kåra til "Sports Personality of the Year" av BBC. Året etter vart Moss hardt skada i eit Glover Trophy-løp i Sør-England. Han kom seg frå ulykka, men den aktive motorsportkarriera for Moss var over. Han har likevell delteke i British Touring Car Championship i 1980 og eit par klassiske billøp med historiske bilar.

Moss var lenge den mest suksessfulle engelske motorsportutøvaren når det gjeld talet på sigrar, men i 1991 vart han slått av Nigel Mansell, etter å ha delteke i fleire løp enn Moss.

I James Bond-filmen Casino Royale, spelar Stirling Moss rolla som Evelyn Tremble (Peter Sellers) sin sjåfør.

Bakgrunnsstoff 

 Sir Stirling Moss - Authorisert heimeside 
 Grand Prix History - Hall of Fame , Stirling Moss

Formel 1-førarar
Engelske motorsportutøvarar
Folk frå London
Marcel Renault

Marcel Renault () var ein fransk motorsportutøvar, og medgrunnleggjar av bilprodusenten Renault i 1899, saman med brørne Louis og Fernand Renault. Med bilane dei bygde, konkurerte Marcel og broren Louis i mange sportsløp fram til Marcel omkom den 25. mai 1903, etter å ha skada seg alvorleg under Paris-Madrid løpet.

Franske motorsportutøvarar
Renault
Paris-Madrid-løpet

Paris-Madrid var eit motorløp som vart halde i 1903. Løpet starta i Versailles i Frankrike, med 216 bilar og 59 motorsyklar som starta ved jamne intervall. 

Den første ulykka skjedde 72 kilometer frå Paris, då ei kvinne vart treft av ein av dei konkurrerande bilane medan ho kryssa vegen. Ved Châtellerault vart ein mann og eit barn trefte då ein bil køyrde i nokre tilskodarar. Lenger sør køyrde ein annan bil av vegen og drap to tilskodarar. Slik fylgde ulykkene gjennom heile dagen. Bilar trefte tre og vart knuste, eller velta og byrja å brenne. 

Om natta vart løpet stogga i Bordeaux. Halvparten av dei startande hadde brote løpet og minst 8 menneske var drepne, mange fleire skadde. Camille du Gast var på ein åttandeplass då ho stoppa for å hjelpa ein annan deltakar. Ho enda på ein 45. plass. Franskmannen Fernand Gabriel vart kåra som vinnaren av det avbrotne løpet. Bilbyggjaren Marcel Renault var ein av dei som omkom under dette løpet.

Denne type løp vart ikkje arrangert igjen før Mille Miglia i 1927.

Motorsport
Hendingar i 1903
Fjuken

Fjuken er ei vekeavis som dekkjer kommunane Skjåk, Lom og Vågå. Avisa har hovudkontor i Skjåk og vart grunnlagd i 1989. Namnet på avisa er teke frå elva/bekken med same namn som ligg i Bismo.

Avisa fokuserer på næringsliv og politikk i Ottadalen og lokal kultur og idrett. Stoffet i avisa er redigert på nynorsk.

Ansvarleg redaktør er Hans Erik Kjosbakken.

Opplag

Kjelder

Bakgrunnsstoff 
 Nettsida til Fjuken

Norske aviser etter namn
Norske lokalaviser
Aviser i Innlandet
Lom kommune
Skjåk kommune
Vågå kommune
Skipingar i 1989
Jack Brabham

Sir John Arthur "Jack" Brabham () er ein tidlegare australsk motorsportutøvar. Han vart verdsmeister i Formel 1 i åra 1959, 1960 og 1966. Han er grunnleggjaren av Brabham Racing Organisation som vann konstruktørmeisterskapen i 1966 og 1967. Jack Brabham køyrde sjølv for laget frå opprettinga i 1962 til 1970 då han trekte seg som utøvar. Jack Brabham er den eldste Formel 1-meisteren i verda som framleis er i live (2008).

Formel 1-førarar
Australske motorsportutøvarar
Emil Boc

Emil Boc () er ein rumensk politikar som var statsminister i Romania frå 22. desember 2008 til 6. februar 2012. Han er partileiar for Det liberaldemokratiske partiet (Partidul Democrat Liberal), som er rekna som liberalkonservativt.

Boc vart fødd i Răchiţele i Cluj fylke. Han studerte historie, filosofi og jus i Cluj-Napoca. I juni 2004 vart han vald som ordførar i Cluj-Napoca, den største byen i Transilvania. Det same året vart han partileiar. I 2008 vart han gjenvald som ordførar. 

Ved parlamentsvalet 30. november 2008 vart Det liberaldemokratiske partiet det største partiet i parlamentet og fekk 32,4 % av stemmene. Partiet fekk i oppdrag å danna ei koalisjonsregjering med det sosialdemokratiske partiet (Partidul Social Democrat) under Liberaldemokratane sin statsministerkandidat Theodor Stolojan, men Stolojan trekte seg overraskande og overlet oppdraget til den yngre partifellen sin, Emil Boc, som vart statsminister 22. desember 2008. 

6. februar 2012 gjekk Boc av som statsminister etter omfattande demonstrasjonar i protest mot store nedskjeringar.

Emil Boc gifta seg med Oana i 1994, og dei har to døtrer.

statsministrar i Romania
Juletrefest

Juletrefest er ein (oftast offentleg) fest som vert halden i jula med gang rundt juletreet som eit sentralt innslag.

Juletrefestar vert haldne i romjula eller på nyåret. Trettandedagen er mange stader ein dag for tradisjonelle juletrefestar. Skikken med juletrefestar vart utbreidd rundt førre hundreårsskifte. Den første tida stod ofte lærarane for stellet, i samarbeid med bygdefolket. Skulehusa vart ofte bruka til lokale for juletrefesten.

Vanlege innslag på ein tradisjonell juletrefest er servering av kaffi, brus og julekaker, vidare leikar eller konkurransar, juletregang og synging av julesongar, og besøk av julenissen som deler ut godteposar til barna.

Ved gangen rundt juletreet vert det gjerne nytta julesongar frå salmeboka, som Eg er så glad kvar julekveld og Her kjem me, dine arme små, andre songar som tek opp det kristne julebodskapen, som Du grøne, glitrande tre og å, jul med di gleda og verdslege songleikar som Så går vi rundt om en enebærbusk eller Eg gjekk meg over sjø og land.

På kristelege juletrefestar er det ofte ein andakt, andre lag kan setje opp eit lite skodespel.

Tradisjonelt juletrefestprogram 
I mellomkrigstida var det ofte lærarane som organiserte juletrefesten. Juletrefesten byrja om ettermiddagen og kunne halde på til langt på kveld. Eit tradisjonelt program i Vefsn kunne sjå slik ut:
 Gang rundt juletreet
 Skolebarna framførte innøvde spelstykke, gjerne dramatiserte eventyr, dei las opp småstykke og hadde andre morosame innslag
 Det vart servert julemat, kaffi eller kakao
 Nissen kom med ein sekk med appelsinar og andre godsaker
 Så heldt dei fram med julspel-leikar
 Utpå kvelden kunne ungdommen halde fram med folkeviseleik

Julespel 
Juletrefesten har ein forløpar i det tradisjonellet julespelet, ei samling for barn og vaksne i bygda, der dei laga i stand spel (i tydinga leikar) for barn og ungdom. Julespela er leikar som kan ha tradisjon langt att i tida.

Det var spesielt i mellomjula (tida mellom julhelga og nyårshelga) at det vart gjort julespel (eller julspell). Ungdom møttest i gardane for leik, dans og gjetting av gåter.

Tradisjonelle julspell på Helgeland har vore:
 panteleikar som «å selje lerret», «å selje oks'kjøtt», «å selje grisar»
 «å sitje på forundringsstolen», «å leggje i va'sekken»
 «å fri på narr»
 «kviskreleik», «fire ord i øyra»
 «kva vart sagt på byllupsnatta»

Kjelder 
 Reidar Svare: Frå gamal tid, Vefsn bygdebok særbind II
 Sverre Mogård-Larsen (1997) Leik- og Sangtradisjon på Helgelandfra 1. halvdel av 1900-tallet ISBN 82-7866-004-2

Bakgrunnsstoff
«Vi klapper i hendene». Om juletrefesttradisjonar ved NRK.no

Juletradisjonar
Norske tradisjonar
Festar
Fest
Andrius Kubilius

Andrius Kubilius () er ein litauisk politikar. Han var statsminister i Litauen 1999-2000 og igjen frå 9. desember 2008 til 13. desember 2012. Han var leiar det konservative partiet Fedrelandsunionen - Litauiske kristendemokratar (Tėvynės sąjunga - Lietuvos krikščionys demokratai) frå 2003 til 2015.

Kubilius vart fødd og voks opp i Vilnius. Han studerte fysikk på Universitetet i Vilnius, og fram til 1990 arbeidde han på universitetet. Han vart medlem i den opposisjonelle rørsla Sąjūdis, som strei for litauisk sjølvstende frå Sovjetunionen. Då dette vart oppnådd vart Kubilius vald inn i nasjonalforsamlinga i 1992. Han vart med i Fedrelandsunionen i 1993.

Frå 3. november 1999 til 9. november 2000 var han statsminister i Litauen. Han gjekk av etter at partiet hans mista 61 av dei 70 parlamentsmedlemene sine ved valet i 2000. Han vart partileiar for Fedrelandsunionen i 2003. Ved parlamentsvalet 28. oktober 2008 vart partiet størst, med 19,7 % av stemmene. Kubilius vart statsminister i ei sentrum-høgre koalisjonsregjering med to mindre parti.

Kubilius er gift og har to søner. Kona er fiolinist i Det litauiske nasjonale symfoniorkesteret.

Bakgrunnsstoff 

Litauiske statsministrar
Folk frå Vilnius
Michael Schumacher

Michael Schumacher () er ein tidlegare tysk motorsportutøvar. Han har vunne meisterskapen i formel 1 7 gongar, 2 gonger medan han køyrde for Benetton og dei resterande medan han køyrde for Ferrari. Michael Schumacher gav seg i 2006.

Den yngre broren Ralf Schumacher køyrer framleis formel 1.

Tyske motorsportutøvarar
Formel 1-førarar